b'\n_START_ARTICLE_\nWhite Shadows in the South Seas\n_START_SECTION_\nArgument\n_START_PARAGRAPH_\nMatthew Lloyd, un doctor alcoh\xc3\xb2lic est\xc3\xa0 molest per l\'explotaci\xc3\xb3 dels nadius en una illa de la Polin\xc3\xa8sia per part dels blancs. Els nadius es capbussen al mar a la recerca de perles i es produeixen nombrosos accidents. Donada la mort d\'un bussejador, Lloyd increpa a Sebastian, l\'empresari. Aquest, com a revenja i per impedir la interrupci\xc3\xb3 de les seves activitats, burla Lloyd i l\'embarca en un vaixell amb tripulaci\xc3\xb3 difunta (pensant que est\xc3\xa1n malalts) enviant-lo cap a una tempesta. Lloyd sobreviu i arriba a una illa on cap dels nadius mai han vist un home blanc.\n_START_SECTION_\nProducci\xc3\xb3\n_START_PARAGRAPH_\nLa pel\xc2\xb7l\xc3\xadcula est\xc3\xa0 basada en la novel\xc2\xb7la de 1919 del mateix nom escrita per Frederick O\'Brien, qui va passar un any en l\'Oce\xc3\xa0 Pac\xc3\xadfic del sud amb illencs natius. El 1927 s\xe2\x80\x99inici\xc3\xa0 la coproducci\xc3\xb3 entre Robert Flaherty, cineasta documental, i la MGM. Els exteriors van ser filmats a Tahiti, 4000 milles lluny de Hollywood._NEWLINE_La pel\xc2\xb7l\xc3\xadcula \xc3\xa9s coneguda per ser la primera de la MGM realitzada amb una banda sonora pre-enregistrada. La banda sonora fou una creaci\xc3\xb3 rom\xc3\xa0ntica de William Axt i David Mendoza. El rodatge a Tahit\xc3\xad fou realitzat pels c\xc3\xa0meres Clyde De Vinna i Bob Roberts. De Vinna guany\xc3\xa0 l\'Oscar a la millor fotografia l\xe2\x80\x99any 1929._NEWLINE_Anteriorment, De Vinna film\xc3\xa0 a Tahiti amb el director Raoul Walsh el film d\xe2\x80\x99aventures de 1923 Lost and Found on a South Sea Island per Goldwyn Pictures._NEWLINE_Frederick O\'Brien estigu\xc3\xa9 un any a Samoa (1919-1920) vivint entre illencs samoans nadius. Robert Flaherty visqu\xc3\xa9 amb la seva fam\xc3\xadlia a Samoa des d\xe2\x80\x99abril de 1923 fins desembre de 1924 filmant el documental Moana presentat el gener de 1926 per Paramount Pictures._NEWLINE_El film es realitz\xc3\xa0 amb un equip de suport format per gaireb\xc3\xa9 illencs a excepci\xc3\xb3 nom\xc3\xa9s dels actors principals i alguns altres de Hollywood. Flaherty inici\xc3\xa0 el rodatge a Tahiti a un ritme lent que no fou de la conveni\xc3\xa8ncia de MGM i provoc\xc3\xa0 el xoc amb Van Dyke. Per aquest motiu abandon\xc3\xa0 la producci\xc3\xb3, deixant Van Dyke com a director \xc3\xbanic de la pel\xc2\xb7l\xc3\xadcula i que finalitz\xc3\xa0 el projecte en el temps previst. No obstant Flaherty rod\xc3\xa0 algunes escenes abans de deixar la producci\xc3\xb3 i algunes d\xe2\x80\x99elles es conserven (per exemple la llacuna en l\'escena de jungla).\n_START_SECTION_\nCr\xc3\xadtica\n_START_PARAGRAPH_\nEl cr\xc3\xadtic Mordaunt Hall consider\xc3\xa0 el film normal per\xc3\xb2 express\xc3\xa0 la seva decepci\xc3\xb3 per la forma en qu\xc3\xa8 va ser anunciat com film sonor quan l\'\xc3\xbanic so (amb excepci\xc3\xb3 dels efectes de so: xiulant, cridant, plorant, etc) eren els crits de la paraula "Hola" m\xc3\xa9s semblants a un murmuri.'